Folketing
2001-03-01

Jamen det er jo oplysninger, som ethvert medlem af Indfødsretsudvalget har, fordi vi får dem forelagt, så vi kan jo bare tage vores papirer frem og tælle sammen. Men jeg vil gerne som formand for Indfødsretsudvalget love hr. Nødgaard, at jeg vil samle de papirer sammen, og så vil jeg, når næste forslag kommer, kunne sige: Ja, vi har i udvalget dispenseret for X antal personer. Jeg har ikke lavet det regnestykke her, men det, jeg sagde - og det vil jeg stå ved - er, at det er under 50 mennesker på det forslag, der ligger her. Mine bemærkninger var en reaktion på hr. Nødgaards bemærkninger om, at der var en hel masse på forslaget, som Dansk Folkeparti havde stemt imod. Det er under 50 mennesker ud af mere end 2.000. Det var bare den proportion, jeg gerne ville have frem.